pythainlp/thai-wiki-dataset-v4 huggingface dataset:
จอกกาลิกส์ของพระสังฆราชฌอง บัปติสต์ ปัลเลอกัวส์

จอกกาลิกส์ใบนี้ เป็นสมบัติส่วนตัวของพระสังฆราชฌอง บัปติสต์ ปัลเลอกัวส์ ผู้แทนของสมเด็จพระสันตะปาปาประจำมิสซังสยามระหว่างปี พ.ศ. 2384 ถึงปี พ.ศ. 2405 หลังจากมรณะกรรมของพระสังฆราชฌอง บัปติสต์ ปัลเลอกัวส์ เมื่อวันที่ 18 มิถุนายน พ.ศ. 2405 จอกกาลิกส์ชิ้นนี้ก็ได้ถูกเก็บรักษาไว้ที่หอจดหมายเหตุ อัครสังฆมณฑลกรุงเทพฯ จนกระทั่งในวันที่ 21 พฤศจิกายน พ.ศ. 2562 ได้ถูกนำออกมาประกอบพิธีมิสซาบูชาขอบพระคุณอีกครั้งในโอกาสที่สมเด็จพระสันตะปาปาฟรังซิสเสด็จเยือนประเทศไทย ณ สนามศุภชลาศัย สนามกีฬาแห่งชาติ และในวันที่ 22 พฤศจิกายน พ.ศ. 2562 ณ อาสนวิหารอัสสัมชัญ บางรัก 
ประวัติ.
จอกกาลิกส์ใบนี้ เป็นสมบัติส่วนตัวของพระสังฆราชฌอง บัปติสต์ ปัลเลอกัวส์ ผู้แทนของสมเด็จพระสันตะปาปาประจำมิสซังสยามระหว่างปี พ.ศ. 2384 - พ.ศ. 2405 ผลิตขึ้นในประเทศฝรั่งเศสในราวคริสตศักราช 1846 หรือ ปี พ.ศ. 2389 ซึ่งตรงกับรัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 โดยช่างผู้ผลิตจอกกาลิกส์นี้มีชื่อว่า Joseph Philippe Adolphe DEJEAN ซึ่งเป็นช่างเครื่องเงินเลื่องชื่อคนหนึ่งในสมัยของจักรพรรดินโปเลียนที่ 3 ของประเทศฝรั่งเศส
Joseph Philippe Adolphe DEJEAN ได้เปิดร้านสำหรับผลิตเครื่องเงินที่ถนน Notre Dame ใจกลางกรุงปารีส ช่างผู้นี้ได้ผลิตผลงานถึงราวคริสตศักราช 1865 ก่อนที่ร้านเครื่องเงินนี้จะเปลี่ยนเจ้าของไปหลังจาก DEJEAN เสียชีวิต ผลงานหลายชิ้นที่ถูกทำขึ้นโดย DEJEAN ปัจจุบันถูกเก็บรักษาไว้ที่พิพิธภัณฑ์ต่าง ๆ โดยเฉพาะอาสนวิหารสำคัญ ๆ ของประเทศฝรั่งเศส
ศิลปะ.
จอกกาลิกส์ของพระสังฆราชฌอง บัปติสต์ ปัลเลอกัวส์ใบนี้ ได้ถูกออกแบบด้วยศิลปะยุคบารอก จากด้านบนจะปรากฏรูปนักบุญยอแซฟโอบอุ้มพระกุมารแนบกาย รูปที่สองคือพระนางมารีย์พรหมจารีมีพระจิตเจ้าในรูปลักษณ์ของนกพิราบประทับอยู่กลางพระอุระของพระนาง รูปที่สามคือรูปนักบุญยอห์น อัครสาวก โดยทั้งสามรูปถูกล้อมรอบด้วยเถาองุ่น และคั่นกลางแต่ละรูปด้วยดอกลิลลี่สีน้ำเงิน
ในส่วนด้ามจับประดับด้วยลวดลายของทูตสวรรค์เครูบิม 6 องค์ เรื่อยลงมาจนถึงฐาน ประกอบไปด้วยสัญลักษณ์ทางศาสนาคือ รูปพระเยซูเจ้าทรงถูกตรึงบนไม้กางเขน รูปลูกแกะของพระเจ้าหมอบอยู่บนหนังสือวิวรณ์ และรูปแม่นกแพลิแกนกำลังจิกเนื้อตัวเองเพื่อให้ลูกนกได้ดื่มเลือด ซึ่งทั้งสามรูปนี้สื่อถึงการเสียสละของพระเยซูเจ้าซึ่งนำไปสู่การไถ่กู้มนุษยชาติและศีลมหาสนิท สุดท้ายในบริเวณฐานประดับด้วยทูตสวรรค์สามองค์กำลังอยู่ในอิริยาบถของการภาวนาที่แตกต่างกัน
วัสดุ.
ในส่วนของวัสดุที่ผลิตจอกกาลิกส์นี้ ทำขึ้นจากเงินตลอดทั้งใบ ส่วนสีทองนั้นทำขึ้นด้วยกรรมวิธีเคลือบเงินโดยใช้ปรอทละลายทองคำทำให้เป็นของเหลว แล้วทาลงบนถ้วยเงินที่ต้องการจะเคลือบ จากนั้นไล่ปรอทออกโดยใช้ความร้อนเรียกว่า กะไหล่ทอง จะมีเพียงบางตำแหน่งเท่านั้นที่ยังคงสีเงินไว้ เพื่อให้เห็นถึงความโดดเด่นของชิ้นงาน ปัจจุบันถูกเก็บรักษาไว้ที่ หอจดหมายเหตุ อัครสังฆมณฑลกรุงเทพฯ
การล่มสลายของจักรวรรดิโรมันตะวันตก

การล่มสลายของจักรวรรดิโรมันตะวันตก เรียกอีกอย่างว่า การล่มสลายของจักรวรรดิโรมัน หรือ การล่มสลายของกรุงโรม เป็นกระบวนการของการเสื่อมถอยในจักรวรรดิโรมันตะวันตกซึ่งล้มเหลวในการปกครอง สูญสิ้นอธิปไตยเดิมที่จักรวรรดิเคยมี และดินแดนอันกว้างใหญ่ถูกแบ่งออกเป็นหลายเมือง จักรวรรดิโรมันสูญเสียความแข็งแกร่งทางการทหารในการปกครองอย่างมีประสิทธิภาพเหนือมณฑลทางตะวันตกของตน นักประวัติศาสตร์สมัยใหม่แสดงถึงปัจจัยต่าง ๆ ที่ทำให้เกิดความเสื่อมถอย อันประกอบด้วยจำนวนประชากรชาวโรมัน จำนวนทหารในกองทัพ ความแข็งแกร่งทางเศรษฐกิจ ความสามารถในการปกครองของจักรพรรดิ การต่อสู้แย่งชิงอำนาจภายใน การเปลี่ยนแปลงทางศาสนาในยุค และประสิทธิภาพของการบริหารจัดการ นอกจากนี้ยังมีแรงกดดันจากภายนอก โดยการรุกรานของอนารยชนนอกวัฒนธรรมโรมันก็มีส่วนทำให้เกิดการล่มสลายเช่นกัน การเปลี่ยนแปลงสภาพภูมิอากาศในยุคนั้นก็อาจเป็นปัจจัยหนึ่งที่ส่งผลต่อการล่มสลายของจักรวรรดิโรมันตะวันตก เหตุผลในการล่มสลายของจักรวรรดิโรมันตะวันตกเป็นหัวข้อหลักของประวัติศาสตร์นิพนธ์โลกยุคโบราณ ที่บอกเล่าเรื่องความล้มเหลวของรัฐในอดีตและปัจจุบัน
ในปี ค.ศ. 376 ชาวก็อธ (Goths) และชนเผ่าที่ไม่ใช่ชาวโรมัน หนีจากพวกฮันมาลี้ภัยอยู่ในจักรวรรดิ ในปี ค.ศ. 395 หลังจากชนะสงครามกลางเมือง 2 ครั้ง จักรพรรดิเทออดอซิอุสที่ 1 สวรรคต ทิ้งกองทัพที่ล่มสลายและจักรวรรดิที่ยังคงถูกครอบงำโดยชาวก็อธ มีการแบ่งฝักฝ่ายระหว่างแม่ทัพ โอรสทั้งสองของจักรพรรดิเทออดอซิอุสที่ 1 ไร้ความสามารถในการปกครองจักรวรรดิ นอกจากนั้นกลุ่มอนารยชนได้ทำการข้ามแม่น้ำไรน์และเขตแดนอื่น ๆ และเช่นเดียวกับชาวก็อธ ชนเผ่าที่เข้ามาอยู่อาศัยไม่ถูกกำจัดถูกขับไล่หรือถูกปราบปราม กองกำลังติดอาวุธของจักรวรรดิตะวันตกมีจำนวนน้อยและไม่มีประสิทธิภาพ ถึงแม้จะมีการฟื้นตัวระยะสั้นภายใต้ผู้นำที่มีความสามารถ แต่ไม่เคยมีการรวมศูนย์กำลังทางการทหารและการปกครองอีกเลยในจักรวรรดิโรมันตะวันตก
เมื่อถึงปี ค.ศ. 476 ตำแหน่งของจักรพรรดิโรมันตะวันตกมีอำนาจทางทหาร การเมืองและอำนาจทางการเงินเพียงน้อยนิด ปราศจากอำนาจควบคุมมณฑลทางตะวันตกที่กระจัดกระจายซึ่งเดิมเป็นเขตแดนของโรมัน อาณาจักรของอนารยชนได้สร้างฐานอำนาจของตนเองขึ้นในพื้นที่ของจักรวรรดิตะวันตก ในปี ค.ศ. 476 พระเจ้าโอเดเซอร์ กษัตริย์องค์แรกแห่งอิตาลีได้ปลดจักรพรรดิองค์สุดท้ายของจักรวรรดิโรมันตะวันตก จักรพรรดิโรมุลุส เอากุสตุส ลงจากราชบัลลังก์ และวุฒิสภาของจักรวรรดิโรมันตะวันตกได้ส่งเครื่องราชอิสริยาภรณ์ให้กับจักรพรรดิโรมันตะวันออก ทำให้เหลือเมืองหลวงเพียงแห่งเดียว ณ กรุงคอนสแตนติโนเปิล สิ้นสุดความเป็นศูนย์กลางของกรุงโรมนับแต่นั้น
แม้ว่าเกียรติภูมิของจักรวรรดิโรมันตะวันตกจะดำเนินต่อไปอีกหลายศตวรรษ และอิทธิพลทางวัฒนธรรมของจักรวรรดิยังคงอยู่ในทุกวันนี้ แต่จักรวรรดิตะวันตกไม่เคยมีความเข้มแข็งเท่าที่เคยมีอีกเลย จักรวรรดิไม่สามารถควบคุมยุโรปตะวันตก ทางเหนือของเทือกเขาแอลป์ ขณะที่จักรวรรดิโรมันตะวันออกหรือจักรวรรดิไบแซนไทน์ คงอยู่ต่อมาได้ แม้ว่าความแข็งแกร่งของจักรวรรดิโรมันจะลดลงจากเดิม จักรวรรดิโรมันตะวันออกจะยังคงอยู่เป็นเวลาอีกหลายศตวรรษ เป็นมหาอำนาจของทะเลเมดิเตอร์เรเนียนตะวันออก
โตตโกมโลช

โตตโกมโลช  เป็นเมืองที่ตั้งอยู่ในแถบที่ราบฮังการี ทางตะวันออกเฉียงใต้ของประเทศฮังกรี อยู่ในเขตโอโรชฮาซอ เทศมณฑลเบเกช
ความหมายของชื่อเมือง.
 หมายถึง "(สถานที่) ที่มีต้นดอกฮ็อป" ในภาษาฮังการี ขณะที่คำนำหน้า หมายถึง ชาวสโลวัก ในภาษาฮังการีเก่า ดอกฮ็อปยังสามารถพบได้ในตราประจำเมืองโตตโกมโลช รวมกันแล้วหมายถึง เมืองของชาวสโลวักที่มีต้นดอกฮ็อป
ประวัติศาสตร์.
มีการค้นพบหลักฐานทางโบราณคดีในโตตโกมโลชจากช่วงเวลาแห่ง (Hungarian conquest of the Carpathian Basin; ค.ศ. 895–907) โตตโกมโลชเคยมีการตั้งรกรากและเป็นที่อยู่อาศัยของผู้คนหลากหลายเผ่าหลายชนชาติ นักโบราณคดีพบร่องรอยของหมู่บ้านสมัยในยุคนั้น สมัยนี้มีการสร้างโบสถ์ Nagykopancs ขึ้นในโตตโกมโลช เป็นสถาปัตยกรรมแบบโรมัน
หมู่บ้านในยุคกลางถูกทำลายเนื่องจากสงครามออตโตมัน (ค.ศ. 1541–1699) ประชากรชาวฮังการีพื้นเมืองหนีออกจากพื้นที่ หมู่บ้านได้รับการสร้างขึ้นใหม่หลังจากปี ค.ศ. 1715 โดยผู้ตั้งถิ่นฐานชาวสโลวาเกีย ทำให้ชาวสโลวาเกียกลายเป็นชนกลุ่มใหญ่ของเมือง หลังจากนั้นชาวฮังการีกลับกลายเป็นประชากรส่วนใหญ่ หลังการแลกเปลี่ยนประชากรของเชโกสโลวาเกีย-ฮังการี
มาตีเยอ เกเรกู

มาตีเยอ เกเรกู  เป็นนักการเมืองชาวเบนินซึ่งดำรงตำแหน่งประธานาธิบดีเบนินตั้งแต่ปี ค.ศ. 1972 ถึง ค.ศ. 1991 และอีกครั้งในปี ค.ศ. 1996 ถึง ค.ศ. 2006
ดาดราและนครหเวลี และดามันและดีอู

ดาดราและนครหเวลี และดามันและดีอู (Dadra and Nagar Haveli and Daman and Diu) คือ หนึ่งในดินแดนสหภาพของประเทศอินเดีย จัดตั้งขึ้นจากการควบรวมสองดินแดนสหภาพเดิม ได้แก่ ดาดราและนครหเวลี และดามันและดีอู เมื่อวันที่ 26 มกราคม พ.ศ. 2563 ประกอบด้วย 4 พื้นที่ที่แยกต่างหากจากกันทางภูมิศาสตร์ (ดาดรา, นครหเวลี, ดามัน และเกาะดีอู) ซึ่งเคยเป็นดินแดนอาณานิคมของโปรตุเกส
ซัวโอมิ โกเป/-31

ซัวโอมิ โกเป/-31(Suomi-konepistooli หรือ "Finland-submachine gun", literally: "Finland Machine-pistol") เป็นปืนกลมือ(SMG)ที่ถูกออกแบบโดยฟินแลนด์ที่ถูกใช้งานเป็นส่วนใหญ่ในช่วงสงครามโลกครั้งที่สอง มันเป็นทายาทของปืนต้นแบบ เอ็ม-22 และปืนโกเป/-26 รุ่นที่ถูกผลิตขึ้น ซึ่งได้ถูกเปิดเผยต่อสาธารณะในปี ค.ศ. 1925 Suomi-konepistooli/-31 มักจะย่อเป็นคำว่า ซัวโอมิ โกเป
เทศบาลเมืองควนลัง

ควนลัง เป็นเทศบาลเมืองซึ่งมีอาณาเขตครอบคลุมพื้นที่ตำบลควนลังในอำเภอหาดใหญ่ จังหวัดสงขลา มีลักษณะเป็นเมืองปริมณฑลที่รองรับการขยายตัวของเทศบาลนครหาดใหญ่ เพราะตั้งอยู่ทางทิศตะวันตกของเทศบาลนครหาดใหญ่โดยมีเพียงคลองอู่ตะเภากั้น เดิมมีฐานะเป็นองค์การบริหารส่วนตำบล ต่อมาได้ยกฐานะเป็นเทศบาลตำบลใน พ.ศ. 2546 แล้วจึงยกฐานะขึ้นเป็นเทศบาลเมืองใน พ.ศ. 2550 ปัจจุบันในเขตเทศบาลมีประชากร 52,018 คน
ภูมิประเทศมีลักษณะเป็นที่ราบสูงบริเวณทางด้านทิศใต้และค่อย ๆ ลาดต่ำไปทางทิศเหนือ มีคลองที่สำคัญได้แก่ คลองวาด คลองต่ำ คลองนนท์ และคลองสอ ประชากรส่วนใหญ่ประกอบอาชีพเกษตรกรรมและปศุสัตว์ การศึกษามีโรงเรียนทั้งหมด 8 แห่ง ศาสนสถานมีวัดและมัสยิดอย่างละ 6 แห่ง การขนส่งมีถนนเพชรเกษม และทางหลวงจังหวัดหมายเลข 4135 ซึ่งเป็นเส้นทางไปสู่ท่าอากาศยานหาดใหญ่
เทศบาลเมืองคอหงส์

คอหงส์ เป็นเทศบาลเมืองซึ่งมีอาณาเขตครอบคลุมพื้นที่ตำบลคอหงส์ในอำเภอหาดใหญ่ จังหวัดสงขลา มีลักษณะเป็นเมืองปริมณฑลที่รองรับการขยายตัวของเทศบาลนครหาดใหญ่ เพราะตั้งอยู่ทางทิศตะวันออกเทศบาลนครหาดใหญ่ เดิมมีฐานะเป็นเทศบาลตำบล แล้วจึงยกฐานะขึ้นเป็นเทศบาลเมืองใน พ.ศ. 2550 ปัจจุบันในเขตเทศบาลมีประชากร 46,441 คน
สภาพภูมิประเทศเป็นที่ราบเชิงเขาคอหงส์ลาดลงไปสู่คลองอู่ตะเภา ดินเป็นดินลูกรัง ดินร่วนปนทราย และดินเหนียว ประชากรส่วนใหญ่นับถือศาสนาพุทธ เทศบาลเมืองคอหงส์เป็นที่ตั้งของพระพุทธมงคลมหาราช ซึ่งประดิษฐานบนเขาคอหงส์ และเป็นที่ตั้งของมหาวิทยาลัยสงขลานครินทร์ วิทยาเขตหาดใหญ่
สโมสรฟุตบอลลินฟีลด์

สโมสรฟุตบอลลินฟีลด์ เป็นสโมสรฟุตบอลกึ่งอาชีพตั้งอยู่ที่เบลฟาสต์ในไอร์แลนด์เหนือ ปัจจุบันแข่งขันในเอ็นไอเอฟแอล พรีเมียร์ชิป ซึ่งเป็นลีกสูงสุดของระบบลีกฟุตบอลไอร์แลนด์เหนือ สโมสรก่อตั้งใน ค.ศ. 1886 ในชื่อ "สโมสรกีฬาลินฟีลด์" ต่อมาใน ค.ศ. 1905 ได้ย้ายสนามเหย้าไปที่วินด์ซอร์พาร์ก ซึ่งเป็นสนามเหย้าของทีมชาตินอร์เทิร์นไอร์แลนด์ด้วย ตราสัญลักษณ์ของสโมสรเป็นรูปปราสาทวินด์ซอร์ ซึ่งเป็นชื่อเดียวกันกับสนามเหย้า ลินฟีลด์มีสโมสรคู่ปรับคือ เกลนตอรัน ซึ่งการพบกันของทั้งคู่ถูกเรียกว่า บิ๊กทูดาร์บี ผู้ชมในเกมเหย้าโดยเฉลี่ยอยู่ 2,500 คน ซึ่งมากที่สุดในลีก
ในปัจจุบัน สโมสรมีผู้จัดการทีมคือ เดวิด ฮีลีย์ ซึ่งเป็นผู้ครองสถิติทำประตูมากที่สุดทั้งในลีกเอ็นไอและทีมชาตินอร์เทิร์นไอร์แลนด์ เขาเข้ารับตำแหน่งนี้ในวันที่ 14 ตุลาคม ค.ศ. 2015 ต่อจาก แวร์เรน ฟีนีย์ ซึ่งลาออกและไปรับหน้าที่เป็นผู้ช่วยผู้ฝึกสอนของนิวพอร์ตเคาน์ตี
ลินฟีลด์เป็นสโมสรที่ครองสถิติชนะเลิศรางวัลมากที่สุดในประเทศ พวกเขาเป็น 1 ใน 8 สมาชิกผู้ร่วมก่อตั้งลีกใน ค.ศ. 1890 และชนะเลิศในลีกตั้งแต่ฤดูกาลแรกที่ได้ลงเล่น นอกจากนี้ พวกเขายังเป็น 1 ใน 3 สโมสร ร่วมกับเกลนตอรันและคลิฟตันวิลล์ ที่ไม่เคยตกชั้นจากลีกสูงสุดเลย ลินฟีลด์ชนะเลิศในลีก 53 สมัย มากกว่าจำนวนสมัยของสโมสรอื่น ๆ รวมกันถึงสองเท่า นอกจากนี้ ยังครองสถิติชนะเลิศในลีกเป็นจำนวนมากที่สุดเป็นอันดับที่สองของโลก รองจากเรนเจอส์ในสกอตแลนด์
ใน ค.ศ. 1922 ลินฟีลด์ชนะเลิศรางวัลถึง 7 รายการในฤดูกาลเดียว และใน ค.ศ. 2006 ก็ชนะเลิศรางวัล 4 รายการในฤดูกาลเดียวเช่นกัน พวกเขาชนะเลิศเทรเบิลแชมป์สามครั้ง และชนะเลิศดับเบิลแชมป์ในประเทศ 24 ครั้ง ซึ่งมากที่สุดในโลก สโมสรครองสถิติชนะเลิศไอริชคัพมากที่สุดที่ 43 สมัย และชนะเลิศลีกคัพมากที่สุดที่ 10 สมัย ส่วนผลงานที่ดีสุดของสโมสรในการแข่งขันระดับทวีปคือเข้าถึงรอบก่อนรองชนะเลิศในยูโรเปียนคัพฤดูกาล 1966–67
ไอริชคัพ

แชลเลนจ์คัพสมาคมฟุตบอลไอริช หรือ ไอริชคัพ (ชื่อตามผู้สนับสนุน: แซดเลอส์พีกกีไบลเดอร์ไอริชคัพ) เป็นการแข่งขันฟุตบอลถ้วยแบบแพ้คัดออกในไอร์แลนด์เหนือ โดยจัดขึ้นครั้งแรกใน ค.ศ. 1881 เป็นฟุตบอลถ้วยแห่งชาติที่เก่าแก่เป็นอันดับที่สี่ของโลก โดยไอริชคัพเคยเป็นถ้วยแห่งชาติของไอร์แลนด์ทั้งเกาะ ก่อนที่จะมีการแยกออกของสมาคมฟุตบอลไอริชใน ค.ศ. 1921
นับตั้งแต่เดือนธันวาคม ค.ศ. 2019 แซดเลอส์พีกกีไบลเดอร์เลเกอร์ ได้เข้ามาเป็นผู้สนับสนุนของฟุตบอลถ้วยนี้ ผู้สนับสนุนก่อนหน้านี้ได้แก่ เนชันไวด์บิลดิงโซไซตี, เบสไอร์แลนด์, เจเจบีสปอร์ต และเทนเนนต์เลเกอร์ ในฤดูกาล 2018–19 มีสโมสรเข้าร่วมแข่งขัน 126 สโมสร
ครูแซเดส์ คือสโมสรชนะเลิศล่าสุด โดยเอาชนะแบลลินามัลลาร์ดจากลีกระดับสองไปได้ 3–0 ในนัดชิงชนะเลิศปี 2019 ทำให้สโมสรชนะเลิศถ้วยนี้เป็นสมัยที่ 4 และเป็นสมัยแรกในรอบ 10 ปีนับตั้งแต่ปี 2009
นอร์เทิร์นไอร์แลนด์ฟุตบอลลีกคัพ

นอร์เทิร์นไอร์แลนด์ฟุตบอลลีกคัพ (ชื่อตามผู้สนับสนุน: เบ็ตมักลีนลีกคัพ) หรือ ไอริชลีกคัพ เป็นการแข่งขันฟุตบอลถ้วยแบบแพ้คัดออกในไอร์แลนด์เหนือ โดยเปิดให้สโมสรที่เป็นสมาชิกนอร์เทิร์นไอร์แลนด์ฟุตบอลลีกทั้งหมด 36 สโมสรเข้าร่วมแข่งขัน ไอริชลีกคัพเป็นการแข่งขันฟุตบอลที่มีความสำคัญเป็นอันดับที่สามของประเทศ รองจากเอ็นไอเอฟแอล พรีเมียร์ชิป และไอริชคัพ โดยลีกคัพมีความแตกต่างจากไอริชคัพตรงที่ไม่มีโควตาสำหรับเข้าร่วมแข่งขันยูฟ่ายูโรปาลีก ถ้วยลีกคัพนี้ดำเนินการโดยนอร์เทิร์นไอร์แลนด์ฟุตบอลลีก ซึ่งทำให้ถ้วยลีกคัพนี้มีชื่อว่า นอร์เทิร์นไอร์แลนด์ฟุตบอลลีกคัพ
นับตั้งแต่ฤดูกาล 2017–18 มักลีนบุ๊กเมเกอส์ได้เข้ามาเป็นผู้สนับสนุนลีกคัพ ผู้สนับสนุนก่อนหน้านี้ ได้แก่ เจบีอี (ฤดูกาล 2015–16), แวสพ์โซลูชัน (ฤดูกาล 2013–14 และ 2014–15), เอิร์นบรู (ฤดูกาล 2011–12 และ 2012–13), โคออเปอเรทิฟอินชัวแรนซ์ (ฤดูกาล 2001–02 ถึง 2010–11), โคคา-โคล่า (ฤดูกาล 1998–99 ถึง 2000–01), วิลกินซันซอร์ด (ฤดูกาล 1991–92 ถึง 1997–98) และโรดเฟร์รีเฟรจต์ (ฤดูกาล 1986–87 ถึง 1990–91)
โคลเรน คือสโมสรชนะเลิศปัจจุบัน หลังจากที่เอาชนะครูแซเดอส์ไปได้ 2–1 ในนัดชิงปี 2020 ทำให้สโมสรชนะเลิศถ้วยลีกคัพนี้เป็นสมัยที่สอง ต่อจากสมัยแรกใน ค.ศ. 1987
สนธิสัญญาทรียานง

สนธิสัญญาทรียานง (;) บางครั้งมีการเรียกว่า คำสั่งสันติภาพทรียานง  หรือที่ในฮังการีเรียกว่า คำสั่งแห่งทรียานง  เป็นสนธิสัญญาที่จัดทำขึ้นในการประชุมสันติภาพปารีสและลงนาม ณ พระราชวังกร็องทรียานง ที่เมืองแวร์ซาย ประเทศฝรั่งเศส เมื่อวันที่ 4 มิถุนายน ค.ศ. 1920 ซึ่งถือเป็นการยุติสงครามโลกครั้งที่หนึ่งอย่างเป็นทางการ ระหว่างประเทศฝ่ายสัมพันธมิตรส่วนใหญ่ และราชอาณาจักรฮังการี นักการทูตฝ่ายฝรั่งเศสมีบทบาทสำคัญในการร่างสนธิสัญญา โดยมีจุดประสงค์เพื่อจัดตั้งพันธมิตรของฝรั่งเศสในรัฐที่ก่อตั้งขึ้นใหม่ สนธิสัญญาทรียานงควบคุมสถานะของราชอาณาจักรฮังการี และได้กำหนดพรมแดนโดยรวมของประเทศตามแนวสงบศึกที่สร้างขึ้นในเดือนพฤศจิกายน–ธันวาคม ค.ศ. 1918 ทั้งยังทำให้ฮังการีกลายเป็นประเทศที่ไม่มีทางออกสู่ทะเลที่มีพื้นที่ เป็นปริมาณเพียง 28% ของพื้นที่เดิมของราชอาณาจักรฮังการีก่อนสงคราม ซึ่งเคยมีพื้นที่อยู่ ราชอาณาจักรที่ถูกแบ่งแยกนี้มีประชากรเพียง 7.6 ล้านคน คิดเป็น 36% ของจำนวนประชากรในฮังการีก่อนสงครามโลกครั้งที่หนึ่ง ที่มีประชากรอยู่ 20.9 ล้านคน แม้ว่าพื้นที่ที่จัดสรรให้กับประเทศเพื่อนบ้านส่วนใหญ่แล้ว ประชากรจะไม่ใช่ชาวฮังการี แต่ในชาวฮังการีราว 3.3 ล้านคน (31%) ถูกทอดทิ้งอยู่นอกเขตแดนของฮังการีและกลายเป็นชนกลุ่มน้อย นอกจากนี้ สนธิสัญญายังได้จำกัดขนาดกองทัพฮังการีไว้ที่ 35,000 นาย และยุติบทบาทของกองทัพเรือออสเตรีย-ฮังการีลง ซึ่งการตัดสินใจและผลลัพธ์ภายหลังเหล่านี้เป็นสาเหตุของความขุ่นเคืองอย่างสุดซึ้งในฮังการีตั้งแต่นั้นมา
ประเทศผู้ได้รับผลประโยชน์หลัก ได้แก่ ราชอาณาจักรโรมาเนีย, สาธารณรัฐเชโกสโลวัก, ราชอาณาจักรแห่งชาวเซิร์บ โครแอต และสโลวีน (ยูโกสลาเวียในภายหลัง), และสาธารณรัฐออสเตรีย หนึ่งในองค์ประกอบหลักของสนธิสัญญาฉบับนี้ คือ เรื่องแนวคิด "การกำหนดการปกครองด้วยตนเองของประชากร" ซึ่งเป็นความพยายามที่จะทำให้คนที่ไม่ใช่ชาวฮังการี มีรัฐชาติและความเป็นอิสรภาพของตนเอง อีกทั้งฮังการียังต้องจ่ายค่าปฏิกรรมสงครามให้แก่ประเทศเพื่อนบ้านด้วย สนธิสัญญาดังกล่าวมีฝ่ายสัมพันธมิตรเป็นผู้กำหนดมากกว่าการเจรจาร่วมกับฮังการี และฮังการีก็ไม่มีทางเลือกอันใด นอกเสียจากยอมรับเงื่อนไขสนธิสัญญา คณะผู้แทนฮังการีได้ลงนามในสนธิสัญญาทรียานง (พร้อมกับการเขียนประท้วงสนธิสัญญาแนบร่วม) และไม่นานหลังจากการลงนาม ความโกลาหลเพื่อการแก้ไขสนธิสัญญาจึงเริ่มต้นทันที
สำหรับพรมแดนของฮังการีในปัจจุบัน ส่วนใหญ่เหมือนกับพรมแดนที่กำหนดไว้ในสนธิสัญญาทรียานง แต่มีการปรับเปลี่ยนเล็กน้อยระหว่างพรมแดนฮังการี-ออสเตรีย ใน ค.ศ. 1924 และการโอนย้ายหมู่บ้านสามแห่งไปยังเชโกสโลวาเกียใน ค.ศ. 1947
ภายหลังสงครามโลกครั้งที่หนึ่ง แม้จะมีแนวคิด "การกำหนดการปกครองด้วยตนเองของประชากร" โดยฝ่ายสัมพันธมิตร แต่ก็อนุญาตให้มีการลงประชามติเพียงครั้งเดียวเท่านั้น (ภายหลังรู้จักกันในชื่อการลงประชามติโชโปรน) เพื่อยุติพรมแดนที่มีข้อพิพาทบนดินแดนเดิมของราชอาณาจักรฮังการี ซึ่งเป็นการพิพาทดินแดนขนาดเล็กระหว่างสาธารณรัฐออสเตรียที่ 1 และราชอาณาจักรฮังการี เนื่องจากเมื่อไม่กี่เดือนก่อนหน้านี้ กองกำลัง Rongyos Gárda กระทำการโจมตีอย่างต่อเนื่อง เพื่อขับไล่กองกำลังออสเตรียที่เข้ามาในพื้นที่ ระหว่างการลงประชามติเมื่อปลาย ค.ศ. 1921 หน่วยคะแนนเสียงได้รับการดูแลจากเจ้าหน้าที่กองทัพอังกฤษ ฝรั่งเศส และอิตาลีของฝ่ายสัมพันธมิตร
กรดไฮยาลูรอนิก

<templatestyles src="Chembox/styles.css"/>
กรดไฮยาลูรอน หรือ กรดไฮยาลูรอนิก (ตัวย่อ HA; คู่เบส ไฮยาลูรอเนต; hyaluronate) หรือ ไฮยาลูรอแนน (hyaluronan) เป็นสารไกลโคสะมิโนไกลแคน (glycosaminoglycan) ที่ไม่มีหมู่ซัลเฟต (nonsuphated) และเป็นประจุลบ พบกระจายอยู่ทั่วไปในเนื้อเยื่อเกี่ยวพัน, เนื้อเยื่อบุผิว และ เนื้อเยื่อประสาท (neural tissue) กรดไฮยาลูรอนแตกต่างจากไกลโคสะมิโนไกลแคนอื่น ๆ ตรงที่ไม่มีหมู่ซัลเฟต (nonsulphated), ก่อตัวขึ้นในเยื่อหุ้มเซลล์แทนที่กอลจิแอพพาราตัส และอาจมีขนาดที่ใหญ่มาก ค่า HA ในไขข้อ (synovial HA) ของมนุษย์อยู่ที่ประมาณ 7 ล้าน Da ต่อโมเลกุล หรือคิดเป็นไดแซคคาไรด์มอนอเมอร์กว่า 20,000 มอนอเมอร์ ขณะที่บางแหล่งอ้างอิงระบุค่า 3–4 ล้านดาลตัน นอกจากนี้ HA ยังเป็นองค์ประกอบหลักของเมตริกซ์นอกเซลล์ และมีส่วนช่วยอย่างมากในการขยาย (proloferation) และการเคลื่อนที่ (migration) ของเซลล์ และอาจมีส่วนเกี่ยวข้องกับการเกิดเนื้องอกที่อันตรายถึงชีวิต
โดยเฉลี่ย มนุษย์ที่มีมวล 70 กิโลกรัมจะมีไฮยาลูรอแนนอยู่ 15 กรัมโดยประมาณ หนึ่งในสามของจำนวนนี้จะหายไปหรือเปลี่ยนสภาพทุก ๆ วัน (ผ่านการสลาย - degraded หรือใช้ในการสังเคราะห์ - synthesis) HA ถือเป็นองค์ประกอบสำคัญของแคปซูลเคลือบเซลล์ของสเตรปโตคอกคัสกลุ่ม A (group A streptococcus) และเชื่อว่ามีส่วนสำคัญในการก่อศักยภาพก่อโรค (virulence)
กาแล็กโทซีเมีย

กาแล็กโทซีเมีย (จากภาษากรีก γαλακτόζη + αίμα แปลว่า กาแล็กโทส+เลือด; การสะสมของกาแล็กโทสในเลือด) หรือ ภาวะกาแล็กโทสในเลือด เป็นโรคเมตาบอลิซึมทางพันธุกรรม (genetic metabolic disorder) ชนิดหนึ่งที่พบได้ยาก อันส่งผลต่อความสามารถของผู้ป่วยในการย่อย (metabolise) กาแล็กโทสมีความผิดปกติ กาแล็กโทซีเมียเป็นโรคทางพันธุกรรมชนิดออโตโซมัล รีเซสสีฟ (autosomal recessive) ซึ่งส่งผลให้เอนไซม์ที่เกี่ยวข้องกับการย่อยสลายกาแล็กโทสบกพร่อง
แพทย์ชาวเยอรมัน Friedrich Goppert (1870–1927) เป็นคนแรกที่เล่ารายละเอียดถึงโรคนี้ในปี 1917 ซึ่งต่อมาในปี 1956 Herman Kalckar และคณะจึงค้นพบสาเหตุของโรคว่ามาจากความผิดปกติในการย่อยสลายกาแล็กโทส
ความถี่ของโรคอยู่ที่ราว 1 ใน 60,000 ของทารกที่มีเชื้อสายยุโรป ความถี่นี้แตกต่างไปตามเผ่าพันธุ์ เช่น ในบางกรณีอยู่ที่ 1:480 หรือสูงกว่าค่าเฉลี่ยยุโรปเกือบหนึ่งร้อยเท่าในประชากรกลุ่มชนร่อนเร่ชาวไอร์แลนด์
สาเหตุ.
แล็กโตสในอาหาร (เช่นผลิตภัณฑ์จากนม) นั้นจะถูกย่อยสลายเป็นกลูโคสและกาแล็กโทสโดยเอนไซม์แลกเตส (lactase) ซึ่งในผู้ป่วยกาแล็กโทซีเมีย เอนไซม์ที่ใช้ในการย่อยลายกาแล็กโทสต่อ (ซึ่งคือกาแล็กโทคิเนส - Galactokinase และ กาแล็กโทส-1-ฟอสเฟต ยูริดิลทรานสเฟอเรส - galactose-1-phosphate uridyltransferase) นั้นพบน้อยมากหรือไม่พบไม่เลย ซึ่งส่งผลให้เกิดความเป็นพิษ (toxic level) ของกาแล็กโทสหรือกาแล็กโทส 1-ฟอสเฟต (galactose 1-phosphate) (ซึ่งกฌขึ้นอยู่กับเอนไซม์หนึ่งในสองตัวที่ระบุมาว่าตัวใดที่หายไป) ในเนื้อเยื่อต่าง ๆ เช่นในกรณีของคลาสสิกกาแล็กโทซีเมีย (classic galactosemia) ซึ่งทำให้เกิดภาวะตับโต (hepatomegaly) ในตับ, ตับแข็ง (cirrhosis), ไตวาย (kidney failure), ต้อกระจก, อาเจียน, ชัก (seizure), น้ำตาลในเลือดต่ำ (hypoglycemia), อิดโรย (lethargy), สมองบาดเจ็บ (brain damage) และรังไข่วาย (ovarian failure) หากไม่ได้รับการรักษา อัตราการเสียชีวิตในทารกที่เป็นกาแล็กโทซีเมียอยู่ที่ 75% โดยประมาณ
กาแล็กโทซีเมียนั้นถ่ายทอดผ่านทางพันธุกรรมแบบ ออโตโซมัล รีเซสสีฟ (autosomal recessive) หมายความว่าเด็กต้องได้รับยีนที่ผิดปกติทั้งสองอัน อันหนึ่งจากบิดาและอีกอันจากมารดา และมีกลุ่มเฮเทอโรไซโกต (Heterozygotes) ที่เป็นพาหะ (carrier) ซึ่งมียีนผิดปกติเพียงอันเดียวและไม่แสดงอาการ
ชนิด.
กาแล็กโทสจะถูกแปลงเป็นกลูโคสผ่านการกระทำของเอนไซม์สามตัว เรียกว่า วิถีเลอลัวร์ (Leloir pathway) ซึ่งแต่ละเอนไซม์ที่ผิดปกติจะส่งผลให้เกิดกาแล็กโทซีเมียชนิดต่าง ๆ ดังนี้:
การรักษา.
การรักษาวิธีเดียวสำหรับคลาสสิกกาแล็กโทซีเมีย (classic galactosemia) คือการกำจัดแล็กโทสและกาแล็กโทสออกจากการรับประทานอาหาร ถึงแม้จะมีการจรวจพบโรคที่ทันท่วงทีและมีการจำกัดการทานอาหารทั้งสองชนิดแล้ว ในบางราย ผู้ป่วยอาจมีอาการของกาแล็กโทซีเมียในระยะยาว เช่น พูดลำบาก (speech difficulties), เรียนรู้ลำบาก (learning disabilities), ความไม่สมประกอบทางประสาท (neurological impairment) เช่น อาการสั่น (tremors) และภาวะรังไข่วาย (ovarian failure) ทารกที่มีคลาสสิกกาแล็กโทซีเมียจะไม่สามารถดื่มนมผ่านเต้านม (breast-fed) ได้ เนื่องด้วยในน้ำนมมนุษย์มีแล็กโตส จึงทำให้ต้องดื่มนมสูตรที่ใช้ถั่วเหลืองแทน
กาแล็กโทซีเมียมักถูกสับสนกับภาวะย่อยน้ำตาลแลคโตสผิดปกติ (lactose intolerance) แต่กาแล็กโทซีเมียนั้นถือเป็นโรคที่ร้ายแรงกว่ามาก ด้วยอาจก่อให้เกิดอันตรายต่อร่างกายในระยะยาว ในขณะที่ภาวะแพ้แลกโตสก่อให้เกิดอาการปวดท้องหรือปัญหาในการขับถ่ายเท่านั้น
อาการแทรกซ้อนในระยะยาวของกาแลกโทซีเมียได้แก่
เทศมณฑลแอนทริม

แอนทริม  เป็นหนึ่งในหกเทศมณฑลของไอร์แลนด์เหนือ ตั้งชื่อตามเมืองแอนทริม ตั้งอยู่ทางทิศตะวันออกเฉียงเหนือของทะเลสาบล็อกเน เทศมณฑลมีพื้นที่ 3,046 ตารางกิโลเมตร (1,176 ตารางไมล์) และมีประชากรประมาณ 618,000 คน ความหนาแน่นประชากรอยู่ที่ 203 คนต่อตารางกิโลเมตร หรือ 526 คนต่อตารางไมล์ แอนทริมยังเป็นหนึ่งใน 32 เทศมณฑลดั้งเดิมของไอร์แลนด์
จากการสำมะโนประชากรใน ค.ศ. 2001 พบว่า แอนทริมเป็นเพียงหนึ่งในสองเทศมณฑลของไอร์แลนด์ที่ประชากรมีภูมิหลังจากนิกายโปรเตสแตนต์ อีกแห่งหนึ่งคือเทศมณฑลดาวน์ทางภาคใต้
ซีโมน แคร์

ซีโมน โทโรป แคร์ (เกิด 26 มีนาคม ค.ศ. 1989) เป็นนักฟุตบอลชาวเดนมาร์ก ปัจจุบันเล่นในตำแหน่งเซ็นเตอร์แบ็กให้กับเอซีมิลาน และเป็นกัปตันทีมชาติเดนมาร์ก
 "ณ วันที่ 19 พฤษภาคม ค.ศ. 2020" 
เกียรติประวัติ.
เอซี มิลาน
• เซเรีย อา: 2021—22
เทศมณฑลดาวน์

ดาวน์  เป็นหนึ่งในหกเทศมณฑลของไอร์แลนด์เหนือ ตั้งอยู่ทางทิศตะวันออกเฉียงเหนือของเกาะไอร์แลนด์ มีพื้นที่ 2,448 กิโลเมตร (945 ตารางไมล์) และมีประชากร 531,665 คน เทศมณฑลดาวน์ตั้งอยู่ในจังหวัดอัลสเตอร์ โดยเป็น 1 ใน 32 เทศมณฑลดั้งเดิมของไอร์แลนด์ ดาวน์มีอาณาเขตติดต่อกับเทศมณฑลแอนทริมทางทิศเหนือ ติดกับทะเลไอริชทางทิศตะวันออก ติดกับเทศมณฑลอาร์มาทางทิศตะวันตก และติดกับเทศมณฑลเลาท์โดยมีแคร์ลิงฟอร์ดลอจกั้น
เมืองที่ใหญ่ที่สุดในเทศมณฑลดาวน์คือแบงเกอร์ ตั้งอยู่บนชายฝั่งทางตะวันออกเฉียงเหนือ เมืองใหญ่อื่น ๆ ตั้งอยู่ตามขอบของเทศมณฑล เช่น นิวรี ตั้งอยู่บนขอบฝั่งตะวันตกติดกับเทศมณฑลอาร์มา ในขณะที่ลิสเบิร์นและเบลฟาสต์ตั้งอยู่บนของฝั่งเหนือติดกับเทศมณฑลแอนทริม ดาวน์เป็นตั้งของจุดใต้สุดของไอร์แลนด์เหนืออย่างแครนฟีลด์ และเป็นที่ตั้งของจุดตะวันออกสุดของทั้งเกาะไอร์แลนด์อย่างเบอร์
ในเดือนมีนาคม ค.ศ. 2018 นิตยสาร "เดอะซันเดย์ไทม์" ได้ตีพิมพ์รายชื่อสถานที่ที่น่าไปอาศัยในบริเตน โดยในรายชื่อ มีสถานที่ห้าแห่งที่ตั้งอยู่ในไอร์แลนด์เหนือ และมีสามแห่งที่ตั้งอยู่ในเทศมณฑลดาวน์ ได้แก่ ฮอลลีวูด, นิวคาสเซิล และสแตรงฟอร์ด
ประเทศบาฮามาสในโอลิมปิกเยาวชนฤดูร้อน 2018

ประเทศบาฮามาส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติบาฮามาสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 2 ชนิดกีฬา ผลการแข่งขันครั้งนี้ประเทศบาฮามาสไม่ได้รับเหรียญรางวัลใด ๆ
กีฬาซอฟต์บอลในกีฬาแห่งชาติ ครั้งที่ 46

กีฬาซอฟท์บอลในกีฬาแห่งชาติ ครั้งที่ 46 แข่งขันระหว่างวันที่ 19–27 พฤศจิกายน พ.ศ. 2561 ณ โรงเรียนแม่จันวิทยาคม และโรงเรียนบ้านป่าซาง (ซางตรุณานุสาสน์) มีรายการชิงเหรียญทั้งหมด 2 รายการ ประกอบไปด้วยเหรียญทอง 30 เหรียญ, เหรียญเงิน 30 เหรียญ และเหรียญทองแดง 60 เหรียญ รวมเหรียญทั้งหมด 120 เหรียญ พร้อมกับเกียรติบัตรจำนวน 160 ใบ มีนักกีฬาและเจ้าหน้าที่รวม 396 คน
      เชียงราย (เจ้าภาพ)
จังหวัดที่เข้าร่วม.
มีนักกีฬาเข้าร่วมแข่งทั้งหมด 330 ราย จาก 12 จังหวัดและ 1 เขตการปกครองพิเศษในกีฬาซอฟท์เทนนิสในกีฬาแห่งชาติ ครั้งที่ 46:
<templatestyles src="Col-begin/styles.css"/>
การสลายของเม็ดเลือดแดง

การสลายของเม็ดเลือดแดง, ฮีโมไลซิส หรือ เฮโมไลซิส , เป็นการแตก (ไลซิส; lysis) ของเซลล์เม็ดเลือดแดง (เอริโธรไซต์; erythrocyte) และปล่อยสารข้างใน (ไซโตพลาสซึม) ออกมายังสิ่งแวดล้อมโดยรอบ (เช่น พลาสมา) การสลายของเม็ดเลือดแดงอาจเกิดขึ้นได้ทั้งในร่างกาย (in vivo) และในภาวะสังเคราะห์ (in vitro)
หนึ่งในสาเหตุของเฮโมไลซิสคือการออกฤทธิ์ของฮีโมไลซิน (hemolysin) สารพิษซึ่งปล่อยออกมาโดยฟังไจหรือแบคทีเรียก่อโรคบางชนิด หรืออาจเกิดจากการออกกำลังกายอย่างหนักเกินไป Hemolysins damage the red blood cell's cytoplasmic membrane, causing lysis and eventually cell death.
ในร่างกาย.
เฮโมไลซิสในร่างกายอาจเกิดจากโรคอื่น ๆ หลายประการ เช่นแบคทีเรียแกรมบวกหลายชนิด (เช่น "Streptococcus", "Enterococcus" และ "Staphylococcus"), ปรสิตบางชนิด (เช่น "Plasmodium"), โรคภูมิคุ้มกันบกพร่องบางชนิด (autoimmune disorders; เช่น โลหิตจางจากการสลายของเม็ดเลือดแดงอันเกิดจากยา; drug-induced hemolytic anemia), โรคพันธุกรรมบางชนิด (เช่น โรคซิกเคิลเซลล์; sickle-cell disease หรือโรคจี-6-พีดีบกพร่อง; G6PD deficiency) หรือเลือดที่มีความเข้มข้นต่ำ (ไฮโปโทนิก; hypotonic ต่อเซลล์)
เฮโมไลซิสอาจนำไปสู่ภาวะฮีโมโกลบินในเลือด (hemoglobinemia) จากฮีโมโกลบินจำนวนมากถูกปล่อยออกมาในพลาสมาของเลือด ซึ่งมีส่วนสำคัญต่อการ pathogenesis ของ sepsis ซึ่งอาจเพิ่มความเสี่ยงต่อการติดเชื้อด้วยผลที่เกิดต่อระบบภูมิคุ้มกันแบบก่อเอง (innate immune system)
"Streptococcus".
สปีชี่ส์หลายปีชี่ส์ของจีนัส "Streptococcus" ก่อให้เกิดเฮโมไลซิส แบคทีเรียกลุ่ม Streptococcal นั้นจัดแบ่งตามคุณลักษณะที่ก่อเกิดการเฮโมไลซิส (hemolytic properties) ซึ่งอาจไม่จำเป็นต้องปรากฏเสมอไปในร่างกาย
"Enterococcus".
จีนัส "Enterococcus" ประกอบด้วยแบคทีเรียกรดแลกติก (lactic acid bacteria) ซึ่งเคยถูกจัดเป็นแกมมา-เฮโมไลติก กลุ่ม D ในจีนัส streptococcus (ด้านบน) เช่น "E. faecilis" ("S. faecalis"), "E. faecium" ("S. faecium"), "E. durans" ("S. durans") และ"E. avium" ("S. avium").
"Staphylococcus".
"Staphylococcus" เป็นคอคคัส (cocci) ประเภทแกรมบวกอีกชนิดหนึ่ง โดยที่พบบ่อยที่สุดคือ "S. aureus" อันเป็นสาเหตุที่พบบ่อยที่สุดสำหรับการติดเชื้อ "staph" และมักเฮโมไลติกใน blood agar
ปรสิต.
ในกระบวนการกินอาหารของปรสิตกลุ่ม "Plasmodium" ทำอันตรายต่อเซลล์เม็ดเลือดแดง เช่น มาลาเรีย ซึ่งบางครั้งก็เรียกว่า "เฮโมไลซิสจากปรสิต" ("parasitic hemolysis") ในงานเขียนทางการแพทย์
ดูที่ HELLP syndrome, Pre-eclampsia และ Eclampsia
โรคเฮโมไลติกในเด็กแรกเกิด.
โรคเม็ดเลือดแตกในเด็กแรกเกิด (Hemolytic disease of the newborn) เป็นโรคภูมิคุ้มกัน (autoimmune disease) ที่เกิดจากแอนติบอดีของมารดาข้ามจากรกไปยังทารกในครรภ์ กรณีพบบ่อยเมื่อมารดาเคยได้รับแอนติเจนเลือดที่มีทารกแต่ไม่พบในเธอ ซึ่งอาจมาจากการถ่ายเลือดหรือการตั้งครรภ์มาก่อนหน้า
โลหิตจางเฮโมไลติก.
ในกรณีที่เสียเม็ดเลือดแดงจำนวนมากจากการเฮโมไลติดจนเป็นอันตรายร้ายแรง อาจนำไปสู่โรคโลหิตจางจากการสลายของเม็ดเลือดแดง (Hemolytic anemia)
วิกฤตเฮโมไลติก.
วิกฤตเฮโมไลติก (Hemolytic crisis) หรือวิกฤตไฮเปอร์เฮโมไลติก (hyperhemolytic crisis) คือภาวะที่อัตราการทำลายเซลล์เม็ดเลือดแดงสูงขึ้นอย่างรวดเร็ว อันนำไปสู่โลหิตจาง (anemia), ดีซ่าน (juandice) และ reticulocytosis Hemolytic crises are a major concern with sickle-cell disease and G6PD deficiency.
สารพิษ.
การที่ร่างกายย่อย Paxillus Involutus จากการทานอาจก่อให้เกิดเฮโมไลซิสได้
หมู่เกาะบริติชเวอร์จินในโอลิมปิกเยาวชนฤดูร้อน 2018

หมู่เกาะบริติชเวอร์จิน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติหมู่เกาะบริติชเวอร์จินเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้หมู่เกาะบริติชเวอร์จินไม่ได้รับเหรียญรางวัลใด ๆ
ประเทศดอมินีกาในโอลิมปิกเยาวชนฤดูร้อน 2018

ประเทศดอมินีกา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติดอมินีกาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 2 ชนิดกีฬา ผลการแข่งขันครั้งนี้ประเทศดอมินีกาไม่ได้รับเหรียญรางวัลใด ๆ
Streptococcus

Streptococcus เป็นจีนัสหนึ่งของแบคทีเรียแกรมบวก ที่มีรูปร่างแบบ coccus (ทรงกลม) เป็นส่วนหนึ่งของแฟมิลี Streptococcaceae ในออร์เดอร์ Lactobacillales (แบคทีเรียกรดแลคติก), ในไฟลัม Firmicutes การแบ่งเซลล์ใน streptococci จะเกิดขึ้นในลักษณะมิติเดียว (single axis) จึงส่งผลให้เกิดเป็นคู่หรือเป็นสายที่อาจงอหรือบิด
คำนี้นิยามขึ้นในปี 1877 โดยศัลยแพทย์ชาวเวียนนา Albert Theodor Billroth (1829–1894) โดยรวมคำนำ (prefix) "strepto-" (จาก) กับคำลงท้าย (suffix) "-coccus" (จาก, ซึ่งมาจาก)
Streptococci ส่วนมากเป็นพวก oxidase-negative และ catalase-negative นอกจากนี้ส่วนมากยังเป็นพวก facultative anaerobes (เจริญเติบโตได้ทั้งในภาวะที่มีและไม่มีออกซิเจน)
ในปี 1984 แบคทีเรียหลายชนิดที่เคยอยู่ในจีนัส "Streptococcus" ได้ถูกแยกออกไปเป็นจีนัสใหม่ คือ "Enterococcus" กับ "Lactococcus" ในปัจจุบัน มีมากกว่า 50 สปีชี่ส์ในจีนัสนี้ นอกจากนี้ยังพบว่าจีนัสนี้พบว่าเป็นส่วนหนึ่งของไมโครไบโอมน้ำลาย (salivary microbiome)
ปินสก์

ปินสก์ ;) เป็นนครในแคว้นแบรสต์ ประเทศเบลารุส ตั้งอยู่ตรงจุดบรรจบของแม่น้ำปีนากับแม่น้ำปรือปิยัจ เมืองมีประชากร 124,295 คน (ค.ศ. 2024)
เมืองเก่าได้รับการบูรณะ มีอาคารสูงสองชั้นจากคริสต์ศตวรรษที่ 19 และต้นคริสต์ศตวรรษที่ 20 ศูนย์กลางเมืองเป็นสถานที่สำหรับคนทุกวัย มีสวนสนุกฤดูร้อน และมีสนามฟุตบอลใหม่ซึ่งเป็นสนามเหย้าของสโมสรฟุตบอลวอลนาปินสก์
ชกอเดอร์

ชกอเดอร์  หรือ ชกอดรา  หรือเดิมรู้จักในชื่อ สกูตารี  หรือ สโกดรา  เป็นนครในประเทศแอลเบเนีย เป็นเมืองหลักของเทศมณฑลชกอเดอร์ ถือเป็นหนึ่งในเมืองที่เก่าแก่ที่สุดในบอลข่าน เป็นเมืองมีประชากรมากที่สุดเป็นอันดับ 4 ของแอลเบเนีย
ทางด้านภูมิศาสตร์ ชกอเดอร์ครอบคลุมพื้นที่ของที่ราบบิชกอดรา ระหว่างบริเวณที่ลุ่มมีน้ำขังของทะเลสาบชกอเดอร์กับตีนเขาของแอลเบเนียนแอลป์ เมืองล้อมรอบโดยแม่น้ำสามด้าน คือ แม่น้ำกีร์ทางตะวันตก แม่น้ำดรินทางใต้ และแม่น้ำบูนาทางตะวันตก
ชฺวีฟู่

ชฺวีฟู่  เป็นนครทางตะวันออกของมณฑลชานตง ประเทศจีน ตั้งอยู่ทางทิศใต้ของจี๋หนาน ราว ชฺวีฟู่มีพื้นที่ 815 ตารางกิโลเมตร มีประชากร 653,000 คน โดย 188,000 คน อาศัยอยู่ในเขตเมือง
ชฺวีฟู่เป็นที่รู้จักจากการเป็นสถานที่เกิดของขงจื๊อ เมืองมีโบราณสถานหลายแห่ง วัดขงจื๊อ สุสานขงจื๊อ และจวนตระกูลขงในชฺวีฟู่ได้รับการลงทะเบียนเป็นมรดกโลกโดยยูเนสโกตั้งแต่ปี ค.ศ. 1994
วีลแชร์ติดมอเตอร์

วีลแชร์ติดมอเตอร์  หรือ พาวเวอร์แชร์, วีลแชร์ไฟฟ้า, วีลแชร์ขับเคลื่อนด้วยไฟฟ้า (อักษรย่อ: EPW) เป็นวีลแชร์ที่ขับเคลื่อนด้วยมอเตอร์ไฟฟ้ามากกว่าพลังงานที่ต้องใช้กำลัง วีลแชร์ติดมอเตอร์มีประโยชน์สำหรับผู้ที่ไม่สามารถขับเคลื่อนวีลแชร์ด้วยตนเองได้ หรือผู้ที่อาจต้องใช้วีลแชร์สำหรับระยะทางหรือเหนือภูมิประเทศซึ่งจะเหนื่อยล้าในวีลแชร์แบบที่ต้องใช้กำลัง พวกเขาอาจถูกนำมาใช้ไม่เพียงแต่โดยคนที่มีความบกพร่องทางการเคลื่อนไหว 'ดั้งเดิม' แต่ยังโดยคนที่มีภาวะโรคหลอดเลือดหัวใจและเหนื่อยล้า
ประวัติ.
รถสามล้อขับเคลื่อนด้วยระบบไฟฟ้าได้รับการพัฒนาโดยบริษัทอาร์.เอ. ฮาร์ดดิง ในประเทศอังกฤษช่วงคริสต์ทศวรรษ 1930 ส่วนวีลแชร์ขับเคลื่อนด้วยไฟฟ้าคิดค้นโดยจอร์จ ไคลน์ ผู้ซึ่งทำงานให้กับสภาวิจัยแห่งชาติแคนาดา เพื่อช่วยเหลือทหารผ่านศึกที่บาดเจ็บหลังสงครามโลกครั้งที่สอง
การออกแบบ.
การออกแบบของพาวเวอร์แชร์ อาจได้รับการจำแนกตามระบบขับเคลื่อน/แชสซี, แบตเตอรี่, ตัวควบคุม, ที่นั่ง และการใช้งาน เนื่องจากการใช้เป็นวิธีหลักของการเคลื่อนที่ ที่พวกมันจะต้องมีความน่าเชื่อถือสูงสุดทั้งทางไฟฟ้าและเชิงโครงสร้าง รวมถึงจัดเป็นครุภัณฑ์ทางการแพทย์โดยเมดิแคร์ในสหรัฐ
คณะนิติศาสตร์ มหาวิทยาลัยสงขลานครินทร์

คณะนิติศาสตร์ มหาวิทยาลัยสงขลานครินทร์  ได้รับการจัดตั้งเป็นหน่วยงานภายในจากสภามหาวิทยาลัยสงขลานครินทร์ เมื่อ พ.ศ. 2546 เป็นคณะลำดับที่ 10 ที่ตั้งในวิทยาเขตหาดใหญ่ เป็นคณะนิติศาสตร์ของมหาวิทยาลัยของรัฐแห่งแรกในภาคใต้ที่เปิดสอนหลักสูตรนิติศาสตรบัณฑิต
ประวัติ.
การจัดตั้งคณะนิติศาสตร์ขึ้นในมหาวิทยาลัยสงขลานครินทร์เป็นการตอบสนองข้อแนะนำของคณะกรรมการส่งเสริมกิจการมหาวิทยาลัยสงขลานครินทร์ ที่ต้องการให้มีสาขาวิชานี้ในมหาวิทยาลัยของรัฐในภาคใต้ เพื่อตอบสนองความต้องการการศึกษาวิชาชีพด้านกฎหมายของประชาชนในภาคใต้และเพื่อยกระดับวิชาชีพกฎหมายให้มีมาตรฐานทางวิชาการและเพื่อผลิตบัณฑิตทางด้านกฎหมายที่มีคุณภาพ
คณะกรรมการพัฒนามหาวิทยาลัยและคณะกรรมการส่งเสริมกิจการ มหาวิทยาลัยสงขลานครินทร์ เห็นชอบและสนับสนุนให้มีคณะนิติศาสตร์ขึ้นในมหาวิทยาลัยสงขลานครินทร์มหาวิทยาลัยจึงแต่งตั้งคณะกรรมการจัดทำ หลักสูตรนิติศาสตรบัณฑิตโดยมี รองศาสตราจารย์ ดร.ปิติ ทฤษฎิคุณ เป็นประธานกรรมการ และในคราวประชุมครั้งที่ 235 (3/2545) 
เมื่อวันที่ 20 เมษายน 2545 สภามหาวิทยาลัยได้อนุมัติหลักสูตรดังกล่าว และเปิดรับนักศึกษารุ่นแรก ในภาคการศึกษาที่ 1 ปีการศึกษา 2545 จำนวน 66 คน เมื่อหลักสูตรนิติศาสตรบัณฑิต เปิดการเรียนการสอน มหาวิทยาลัยได้แต่งตั้งคณะกรรมการบริหารหลักสูตร นิติศาสตรบัณฑิต โดยมี รองศาสตราจารย์ ดร. ปิติ ทฤษฎิคุณ เป็นประธานกรรมการดูแลรับผิดชอบไปก่อน และ ที่ประชุมคณบดีในคราวประชุมครั้งที่ 7/2545 เมื่อวันที่ 4 กรกฎาคม 2545 เห็นชอบให้เสนอขอจัดตั้ง คณะนิติศาสตร์เป็นหน่วยงานภายในต่อสภามหาวิทยาลัย ต่อมาในคราวประชุมสภามหาวิทยาลัยครั้งที่ 255 (5/2545) 
เมื่อวันที่ 13 กรกฎาคม 2545 สภาให้จัดตั้งเป็นโครงการจัดตั้งคณะนิติศาสตร์และพัฒนาหลักสูตร นิติศาสตร์ โดยมี ศ.ดร.บวรศักดิ์ อุวรรณโณ เป็นประธานกรรมการสุดท้ายสภามหาวิทยาัลัยเห็นชอบให้ตั้งคณะนิติศาสตร์เป็นหน่วยงานภายใน มหาวิทยาลัยในคราวประชุม สภามหาวิทยาลัยครั้งที่ 260 (1/2546) เมื่อวันที่ 8 กุมภาพันธ์ 2546 โดยมีวัตถุประสงค์ของการจัดตั้ง 5 ประการ และสภามหาวิทยาลัยได้ประกาศจัดตั้งคณะนิติศาสตร์เมื่อวันที่ 28 กุมภาพันธ์ 2546
หลักสูตรการศึกษา.
คณะนิติศาสตร์ มหาวิทยาลัยสงขลานครินทร์ จัดการศึกษาในระดับปริญญาตรี 2 หลักสูตร ได้แก่ หลักสูตรนิติศาสตรบัณฑิต (ภาคปกติและภาคสมทบ) และหลักสูตรนิติศาสตรบัณฑิต (ภาคบัณฑิต)
1. หลักสูตรนิติศาสตรบัณฑิต (ภาคปกติและภาคสมทบ)
ผู้เข้าศึกษาในหลักสูตรนิติศาสตรบัณฑิต ต้องสำเร็จการศึกษาในระดับมัธยมศึกษาตอนปลาย หรือเทียบเท่า โดยรับนักศึกษาผ่านโครงการต่าง ๆ ดังนี้
2. หลักสูตรนิติศาสตรบัณฑิต (ภาคบัณฑิต)
ผู้เข้าศึกษาในหลักสูตรนิติศาสตรบัณฑิต (ภาคบัณฑิต) ต้องสำเร็จการศึกษาในระดับปริญญาตรี หรือเทียบเท่าในสาขาอื่นที่มิใช่นิติศาสตร์ โดยจัดการเรียนการสอนในเวลานอกราชการ รวมทั้งวันเสาร์และวันอาทิตย์
"ขณะนี้คณะนิติศาสตร์กำลังมีแผนเปิดรับนักศึกษาเข้าศึกษาในระดับปริญญาโท หลักสูตรนิติศาสตร์มหาบัณฑิตซึ่งจะเปิดรับนักศึกษาในปีการศึกษา 2564"
โทนี แอดัมส์

โทนี อเล็กซานเดอร์ แอดัมส์ (เกิด 10 ตุลาคม 1966) ผู้จัดการทีมและอดีตนักฟุตบอลอาชีพชาวอังกฤษ. ในฐานะผู้เล่น, เขาลงเล่นให้ทั้ง อาร์เซนอล และ ทีมชาติอังกฤษ. ใน ค.ศ. 2019 เขาได้ดำรงตำแหน่งประธานของ รักบี้ฟุตบอลลีก.
เขาลงเล่นเป็นเวลาทั้งสิ้น 22 ปีในตำแหน่งเซนเตอร์ฮาล์ฟให้กับ อาร์เซนอล. เขาเป็นหนึ่งในผู้เล่นที่ยิ่งใหญ่ที่สุดตลอดกาลของอาร์เซนอลจากการโหวตของแฟนคลับของสโมสร. และได้ถูกเลือกให้เข้าไปอยู่ใน . กับอาร์เซนอล, เขาประสบความสำเร็จอย่างสูงด้วยการพาทีมไอ้ปืนใหญ่คว้าแชมป์มากมายอาทิ 4 แชมป์ลีกแบ่งเป็น 2 ดิวิชั่น 1 (เดิม) และ 2 พรีเมียร์ลีก 3 เอฟเอคัพ 2 ลีกคัพ ยูฟ่าคัพวินเนอร์สคัพ และ 2 คอมมูนิตี้ชิลด์
อำนวย ไชยโรจน์

พลโท อำนวย ไชยโรจน์ เป็นอดีตโฆษกประจำสำนักนายกรัฐมนตรีของประเทศไทย ในรัฐบาลของจอมพล ถนอม กิตติขจร และจอมพล สฤษดิ์ ธนะรัชต์ อดีตผู้ว่าราชการจังหวัด อดีตเอกอัครราชทูต ณ กรุงปารีส
ประวัติ.
พล.ท. อำนวย จบการศึกษาจากโรงเรียนเทพศิรินทร์
พล.ท. อำนวย เป็นทหารบกชาวไทยที่เคยได้รับการแต่งตั้งเป็นสมาชิกสภาผู้แทนราษฎรประเภทที่ 2 ในสภาผู้แทนราษฎรไทย ชุดที่ 9 ต่อมาพ้นจากตำแหน่งเนื่องจากจับฉลากออกตามข้อบังคับว่าด้วยหลักเกณฑ์และวิธีการออกจาตำแหน่งของสมาชิกประเภทที่ 2 เมื่อวันที่ 8 กุมภาพันธ์ พ.ศ. 2501 เป็นโฆษกประจำสำนักนายกรัฐมนตรีคนแรกของประเทศไทย เมื่อปี พ.ศ. 2501 ในรัฐบาลของจอมพล ถนอม กิตติขจร และได้รับการแต่งตั้งอีกครั้งเป็นโฆษกประจำทำเนียบนายกรัฐมนตรี ในปี พ.ศ. 2505 ในรัฐบาลของจอมพลสฤษดิ์ ธนะรัชต์ และในปี พ.ศ. 2506 ในรัฐบาลของจอมพล ถนอม กิตติขจร
ในปี พ.ศ. 2512 ได้รับแต่งตั้งเป็นสมาชิกวุฒิสภาในวุฒิสภาไทย ชุดที่ 3
เครื่องราชอิสริยาภรณ์.
เครื่องราชอิสริยาภรณ์ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
เทศบาลเมืองเขารูปช้าง

เขารูปช้าง เป็นเทศบาลเมืองซึ่งมีอาณาเขตครอบคลุมพื้นที่ตำบลเขารูปช้างในอำเภอเมืองสงขลา จังหวัดสงขลา มีลักษณะเป็นเมืองปริมณฑลที่รองรับการขยายตัวของเทศบาลนครสงขลา เพราะตั้งอยู่ทางทิศใต้ของเทศบาลนครสงขลาโดยมีเพียงคลองสายเล็ก ๆ กั้น เดิมถูกจัดตั้งขึ้นเป็นองค์การบริหารส่วนตำบลใน พ.ศ. 2538 ต่อมาได้ยกฐานะขึ้นเป็นเทศบาลตำบลใน พ.ศ. 2550 แล้วจึงยกฐานะขึ้นเป็นเทศบาลเมืองใน พ.ศ. 2554 ปัจจุบันในเขตเทศบาลมีประชากร 42,942 คน มีเขตเลือกตั้งทั้งหมด 3 เขต
ภูมิประเทศเป็นพื้นที่เป็นเชิงเขา ด้านตะวันตกตอนล่างเป็นที่ราบ ส่วนด้านตะวันออกติดกับฝั่งอ่าวไทย มีคลองสามสาย ได้แก่ คลองสําโรง คลองบางดาน และคลองเขาแก้ว นอกจากนี้ยังมีภูเขารูปร่างคล้ายช้างซึ่งเป็นที่มาของชื่อเทศบาล ประชากรส่วนใหญ่นับถือศาสนาพุทธ มีวัด 4 แห่งและมัสยิด 2 แห่ง การศึกษามีสถาบันอุดมศึกษาที่สำคัญอย่างมหาวิทยาลัยทักษิณและมหาวิทยาลัยราชภัฏสงขลา ด้านเศรษฐกิจ ประชากรนิยมประกอบอาชีพรับจ้าง มีศูนย์ฝึกอาชีพ 2 แห่ง และมีโรงงานอุตสาหกรรม 10 แห่ง การขนส่งในเขตเทศบาลมีถนนสายหลัก 5 สาย ซึ่งรวมถึงถนนกาญจนวนิช สถานที่ท่องเที่ยวในเขตเทศบาลได้แก่ สวนสัตว์สงขลา เจดีย์ทวดช้าง และน้ําตกสวนตูล
เทศบาลเมืองม่วงงาม

ม่วงงาม เป็นเทศบาลเมืองซึ่งมีอาณาเขตครอบคลุมพื้นที่ตำบลม่วงงามในอำเภอสิงหนคร จังหวัดสงขลา เดิมมีฐานะเป็นองค์การบริหารส่วนตำบล แล้วจึงยกฐานะขึ้นเป็นเทศบาลเมืองใน พ.ศ. 2555 ปัจจุบันในเขตเทศบาลมีประชากร 12,084 คน
ชื่อของเทศบาลและตำบล มีที่มาจากในอดีต มีต้นมะม่วงต้นหนึ่งแตกลำต้นคล้ายก้ามปูหรือไม้ง่าม ชาวบ้านจึงเรียกว่า "ม่วงง่าม" ต่อมาเรียกเพี้ยนเป็น "ม่วงงาม" ภูมิประเทศเป็นที่ราบ มีอาณาเขตติดกับอ่าวไทยทางทิศตะวันออก การขนส่งมีทางหลวงแผ่นดินหมายเลข 408 ซึ่งเชื่อมต่อระหว่างจังหวัดสงขลากับจังหวัดนครศรีธรรมราช
เทศมณฑลอาร์มา

อาร์มา  เป็นหนึ่งในหกเทศมณฑลของไอร์แลนด์เหนือ ตั้งชื่อตามเมืองอาร์มา ตั้งอยู่ทางทิศใต้ของทะเลสาบล็อกเน เทศมณฑลนี้มีพื้นที่ 1,326 กิโลเมตร และมีประชากร 174,792 คน เทศมณฑลอาร์มาได้รับสมญาว่า "เทศมณฑลผลไม้" เพราะมีสวนผลไม้มาก โดยเฉพาะสวนแอปเปิล เทศมณฑลนี้เป็นส่วนหนึ่งของจังหวัดทางประวัติศาสตร์อย่างอัลสเตอร์ และมีสถานที่ท่องเที่ยวสำคัญ คือ ห้องสมุด อาร์มา โรบินสัน
เทศมณฑลทิโรน

ทิโรน  เป็นหนึ่งในเก้าเทศมณฑลของจังหวัดอัลสเตอร์ เป็นหนึ่งในหกเทศมณฑลของไอร์แลนด์เหนือ และเป็น 1 ใน 32 เทศมณฑลดั้งเดิมของเกาะไอร์แลนด์ เทศมณฑลทิโรนตั้งอยู่ทางทิศตะวันตกและทิศใต้ของทะเลสาบล็อกเน มีพื้นที่ และมีประชากร 177,986 คน เมืองประจำเทศมณฑลคือโอมา ชื่อของเทศมณฑลมีที่มาจากอาณาจักร Tír Eoghain ซึ่งปกครองพื้นที่นี้ภายใต้ราชวงศ์ออนีลล์จนถึงศตวรรษที่ 17
หม่อมราชวงศ์แหลมฉาน หัสดินทร

ศาสตราจารย์ หม่อมราชวงศ์แหลมฉาน หัสดินทร (10 พฤศจิกายน พ.ศ. 2457 - 15 กันยายน พ.ศ. 2525) เป็นอดีตคณบดี เเละอาจารย์ประจำ คณะสถาปัตยกรรมศาสตร์ จุฬาลงกรณ์มหาวิทยาลัย อดีตอุปนายก สมาคมกีฬาฟุตบอลแห่งประเทศไทย ในพระบรมราชูปถัมภ์
= ประวัติ =
ศาสตราจารย์ หม่อมราชวงศ์แหลมฉาน หัสดินทร เป็นบุตร คนที่ 5 ในนายพลตรี หม่อมเจ้าศรีใสเฉลิมศักดิ์ หัสดินทร กับ หม่อมลืม หัสดินทร ณ อยุธยา (สกุลเดิม: จุลกะ) ณ วังสะพานเสี้ยว กรุงเทพ มีโอรสธิดา 7 คน คือ
ในช่วงต้นศึกษาชั้นประถมที่ โรงเรียนเทพศิรินทร์, โรงเรียนทหารบก ชั้นมัธยม 3 โรงเรียนวัดโสมนัสวิหาร จบแผนกวิทยาศาสตร์ โรงเรียนราชบุรีวิทยาลัย ปริญญาตรี มหาวิทยาลัยเท็กซัส และปริญญาโท มหาวิทยาลัยไมอามี่ สหรัฐอเมริกา
= ด้านกีฬา =
สมัยเป็นนักเรียนเก่าเทพศิรินทร์ ลูกแม่รำเพย หม่อมราชวงศ์แหลมฉาน หัสดินทร เคยลงเล่นฟุตบอลนักเรียนของกรมพลศึกษา จนได้รับหมวกสามารถโรงเรียนเทพศิรินทร์, เสื้อสามารถจากสมาคมฟุตบอล ฯ (พ.ศ. 2477), เสื้อสามารถกรมพลศึกษารุ่นแรก และเสื้อสามารถสโมสรนิสิตจุฬาฯ ชั้น 1 ประมาณปี พ.ศ. 2482 หม่อมราชวงศ์แหลมฉาน หัสดินทร จึงเริ่มมีบทบาทด้านบริหารงานกีฬา คือเป็นประธานแผนกฟุตบอลสโมสรนิสิตจุฬาฯ ก่อนจะได้รับการเลือกตั้งเป็นสภากรรมการสมาคมฟุตบอลฯ เมื่อ พล.ต.ท. ต่อศักดิ์ ยมนาค เข้ามารับตำแหน่งนายกสมาคมฯ จึงได้มอบ หมายให้ หม่อมราชวงศ์แหลมฉาน หัสดินทร เป็นเหรัญญิก เพื่อช่วยบริหารจัดการสมาคมฯ จนพ้นจากวิกฤติดังกล่าว นอกจากนี้ ยังจัดหางบประมาณและเงินทุนสนับสนุน สำหรับพัฒนาการเล่นฟุตบอลถ้วยต่าง ๆ เริ่มตั้งแต่ระดับเยาวชน โดยเชิญทีมต่างประเทศ เข้ามาแข่งขันนัดพิเศษกับทีมกรุงเทพผสมอย่างสม่ำเสมอ ทำให้กีฬาฟุตบอลกลับมาสู่ความรุ่งเรืองอีกครั้งหนึ่ง จนถึงปัจจุบันนี้
= คณะสถาปัตยกรรมศาสตร์ จุฬาลงกรณมหาวิทยาลัย =
ศาสตราจารย์ หม่อมราชวงศ์แหลมฉาน หัสดินทร เป็นคณบดี คณะสถาปัตยกรรมศาสตร์ จุฬาลงกรณมหาวิทยาลัย ลำดับที่ 3 ในปี พ.ศ. 2508-2517
= ชีวิตครอบครัว =
ศาสตราจารย์ หม่อมราชวงศ์แหลมฉาน หัสดินทร สมรสกับ นางจันทน์เจิม หัสดินทร ณ อยุธยา มีบุตร 2 คน คือ
= เครื่องราชอิสริยาภรณ์ =
ยศทหารเคนยา

ตารางข้างล่างต่อไปนี้คือข้อมูลเกี่ยวกับยศทหาร และ กำลังกึ่งทหารของกองทัพเคนยา ตั้งแต่ ค.ศ. 1964. โครงสร้างชั้นยศได้รับแบบธรรมเนียมมาจากกองทัพสหราชอาณาจักร.
เบิร์ช

เบิร์ช  เป็นไม้เนื้อแข็งใบบางผลัดใบจากสกุล Betula (/ ˈbɛtjʊlə /) ในวงศ์กำลังเสือโคร่ง (Betulaceae) ซึ่งมีความเกี่ยวข้องกับวงศ์ก่อ (Fechaceae) ของต้นบีชและโอ๊ก สกุลเบตูลาประกอบไปด้วยประมาณ 30 ถึง 60 ชนิดซึ่ง 11 ชนิดอยู่ในบัญชีแดงไอยูซีเอ็นในปี 2011 มักเป็นพืชเบิกนำที่มีอายุสั้นแพร่หลายในซีกโลกเหนือ โดยเฉพาะอย่างยิ่งในพื้นที่ทางตอนเหนือของเขตภูมิอากาศอบอุ่นและในเขตภูมิอากาศเหนือ
เทศมณฑลการัช-เซเวริน

การัช-เซเวริน  เป็นเทศมณฑลแห่งหนึ่งของประเทศโรมาเนีย ตั้งอยู่บริเวณชายแดนกับประเทศเซอร์เบีย เมืองที่ตั้งเทศมณฑลคือเรชิตซา
ประชากร.
ใน ค.ศ. 2011 เทศมณฑลนี้มีประชากรทั้งหมด 274,277 คน และมีความหนาแน่น 33.63 คนต่อตารางกิโลเมตร
ประชากรส่วนใหญ่ (ร้อยละ 89.23) เป็นชาวโรมาเนีย นอกจากนี้ยังมีชาวโรมานี (ร้อยละ 2.74), ชาวโครแอต (ร้อยละ 1.88), ชาวเยอรมัน - ชาวสเวเบียบานัต (ร้อยละ 1.11), ชาวเซิร์บ (ร้อยละ 1.82), ชาวฮังการี (ร้อยละ 1.19) และชาวยูเครน (ร้อยละ 0.94)
นครปกครองโดยตรงของประเทศจีน

นครปกครองโดยตรง  หรือหากแปลตามภาษาอังกฤษจะเรียกว่า เทศบาลนคร  เป็นระดับสูงสุดของการจำแนกประเภทของนครที่ใช้ในสาธารณรัฐประชาชนจีน นครเหล่านี้มีระดับเทียบเท่ากับมณฑล และเป็นเขตการปกครองประเภทหนึ่งในบรรดาเขตการปกครองระดับที่หนึ่งของประเทศจีน ซึ่งอยู่ภายใต้การบริหารโดยตรงของรัฐบาลกลาง
นครปกครองโดยตรงของจีนเป็น "นคร"  ที่มีอำนาจ "ระดับมณฑล"  ภายใต้เขตอำนาจเดียวกัน กล่าวคือ นครปกครองโดยตรงของจีนเป็นทั้งนครและมณฑลพร้อมกันในตัวมันเอง
นครปกครองโดยตรงของจีนมักไม่ใช่ "นคร" ตามความหมายของมันตามปกติ (กล่าวคือ ไม่ได้เป็นเมืองที่มีพื้นที่ต่อเนื่องขนาดใหญ่) แต่เป็นการประกอบเขตการปกครองหลายแห่งเข้าด้วยกัน ได้แก่ พื้นที่เมืองที่เป็นใจกลาง (ซึ่งคือเมืองในความเป็นจริง มักมีชื่อเดียวกันกับชื่อของนครปกครองโดยตรงนั้น ๆ) และพื้นที่ชนบทขนาดใหญ่กว่าที่ล้อมรอบใจกลางเมือง ซึ่งประกอบไปด้วยเมืองขนาดเล็ก (เขตและแขวง) และหมู่บ้านหลายแห่ง นครปกครองโดยตรงของจีนที่ใหญ่ที่สุด มีพื้นที่ห่างกันกว่า เพื่อที่จะแยกความแตกต่างของ "นครปกครองโดยตรง" ออกจากพื้นที่เมืองจริง ๆ จะใช้คำว่า "พื้นที่เมือง" 
ประวัติ.
นครปกครองโดยตรงเริ่มแรกมี 11 แห่ง ได้แก่ หนานจิง เซี่ยงไฮ้ ปักกิ่ง เทียนจิน ชิงเต่า ฉงชิ่ง ซีอาน กว่างโจว ฮั่นโข่ว (ปัจจุบันเป็นส่วนหนึ่งของอู่ฮั่น) เฉิ่นหยาง และฮาร์บิน ในสมัยที่รัฐบาลสาธารณรัฐจีนปกครองประเทศจีน นครปกครองโดยตรงเหล่านี้จัดตั้งขึ้นในปี ค.ศ. 1927 ซึ่งจัดตั้งขึ้นไม่นานนับจากที่เมืองเหล่านี้ถูกจัดตั้งให้เป็น "นคร" ในช่วงทศวรรษ 1920 นอกจากนี้ ต้าเหลียนก็เป็นนครปกครองโดยตรงอีกแห่งหนึ่งเช่นกัน แต่เป็นเพียงในนาม เพราะอยู่ภายใต้การควบคุมของญี่ปุ่น นครปกครองโดยตรงดังกล่าวข้างต้นในตอนแรกเรียกว่า "นครพิเศษ"  แต่ต่อมาเปลี่ยนชื่อเป็น "นครภายใต้สภาบริหาร"  และเปลี่ยนเป็น "นครปกครองโดยตรง"  ดังเช่นปัจจุบัน
หลังจากก่อตั้งสาธารณรัฐประชาชนจีนในปี ค.ศ. 1949 มีการยกฐานะอานชาน เปิ่นซี และฝู่ชุ่น ให้เป็นนครปกครองโดยตรง ในขณะที่ชิงเต่า ต้าเหลียน และฮาร์บิน ถูกลดฐานะให้เป็นนครระดับจังหวัด และฮั่นโข่วถูกรวมเข้ากับอู่ฮั่น ทำให้ยังคงมีนครปกครองโดยตรง 12 แห่งดังเดิม จนกระทั่งยกฐานะต้าเหลียนกลับขึ้นมาในปี ค.ศ. 1950 ในเดือนพฤศจิกายน ค.ศ. 1952 ได้ลดฐานะหนานจิงให้เป็นนครระดับจังหวัด ในเดือนกรกฎาคม ค.ศ. 1953 ได้ยกฐานะฮาร์บินกลับมาเป็นนครปกครองโดยตรงอีกครั้ง พร้อมกันกับฉางชุน
ในเดือนมิถุนายน ค.ศ. 1954 นครปกครองโดยตรง 11 แห่งจากทั้งหมด 14 แห่ง ถูกลดฐานะเป็นนครระดับกิ่งมณฑล หลายแห่งก็ได้กลายเป็นเมืองหลวงของมณฑลที่นครนั้นตั้งอยู่ มีเพียงปักกิ่ง เซี่ยงไฮ้ และเทียนจินเท่านั้น ที่ยังคงเป็นนครปกครองโดยตรง จนกระทั่งในปี ค.ศ. 1997 ได้ยกฐานะฉงชิ่งให้กลับมาเป็นนครปกครองโดยตรงอีกครั้งด้วยพื้นที่ขนาดใหญ่ขึ้น นอกจากนี้ เทียนจินยังเคยถูกลดฐานะเป็นนครระดับกิ่งมณฑลเป็นการชั่วคราวระหว่างปี ค.ศ. 1958–1967
ลำดับชั้น.
นครปกครองโดยตรงเป็นนครในลำดับชั้นสูงสุดในสาธารณรัฐประชาชนจีน โดยที่ลำดับชั้นของนครในสาธารณรัฐประชาชนจีนมีดังนี้
การบริหาร.
ตำแหน่งสูงสุดในนครปกครองโดยตรง คือ นายกเทศมนตรี นายกเทศมนตรีนั้นยังเป็นผู้แทนในสภาประชาชนแห่งชาติจีน (สภานิติบัญญัติ) และรองเลขาธิการคณะกรรมการนครปกครองโดยตรงพรรคคอมมิวนิสต์แห่งประเทศจีนอีกด้วย อย่างไรก็ตาม อำนาจการบริหารสูงสุดในนครปกครองโดยตรงนั้นเป็นของเลขาธิการคณะกรรมการนครปกครองโดยตรงพรรคคอมมิวนิสต์แห่งประเทศจีน
นครปกครองโดยตรงในปัจจุบัน.
รายชื่อนครปกครองโดยตรงของสาธารณรัฐประชาชนจีนในปัจจุบัน
นครปกครองโดยตรงในอดีต.
รายชื่อนครปกครองโดยตรงของสาธารณรัฐจีนและสาธารณรัฐประชาชนจีนในอดีต
เชน ดัฟฟี

เชน แพทริก มิชาเอล ดัฟฟี (เกิดวันที่ 1 มกราคม ค.ศ. 1992) เป็นนักฟุตบอลชาวไอริชผู้เล่นในตำแหน่งกองหลังให้กับนอริชซิตีในอีเอฟแอลแชมเปียนชิป และทีมชาติสาธารณรัฐไอร์แลนด์
ดัฟฟีมาจากทีมเยาวชนของเอฟเวอร์ตัน เมื่อขึ้นมาทีมชุดใหญ่ เขาถูกปล่อยยืมตัวให้กับหลายสโมสร จนกระทั่งใน ค.ศ. 2014 เขาย้ายไปแบล็กเบิร์นโรเวอส์แบบไม่เปิดเผยค่าตัว ต่อมาใน ค.ศ. 2016 เขาย้ายไปไบรตันแอนด์โฮฟอัลเบียน ซึ่งเขามีส่วนช่วยให้ทีมเลื่อนชั้นสู่พรีเมียร์ลีกได้หลังจบฤดูกาล 2016–17
ดัฟฟีเกิดที่เดร์รีในไอร์แลนด์เหนือ เขาจึงได้เล่นให้กับทีมชาตินอร์เทิร์นไอร์แลนด์ชุดเยาวชน ต่อมา เขาเปลี่ยนไปเล่นให้กับทีมชาติสาธารณรัฐไอร์แลนด์ เพราะมีเชื้อสายไอริชจากบิดาของเขา ดัฟฟีลงเล่นนัดแรกให้กับทีมชาติสาธารณรัฐไอร์แลนด์ใน ค.ศ. 2014 และเป็นตัวแทนของประเทศในการแข่งขันฟุตบอลชิงแชมป์แห่งชาติยุโรป 2016
 "ณ วันที่ 15 ตุลาคม 2019"
 "ณ วันที่ 12 ตุลาคม 2019"
ภาวะเลือดจางจากการสลายของเม็ดเลือดแดง

ภาวะเลือดจางจากการสลายของเม็ดเลือดแดง หรือ โลหิตจางจากเม็ดเลือดแดงแตก  เป็นรูปแบบหนึ่งของภาวะเลือดจาง (anaemia) ที่เกิดจากการเฮโมไลซิส (hemolysis) การสลายตัวอย่างผิดปกติของเซลล์เม็ดเลือดแดง ไม่ว่าจะเป็นในหลอดเลือด (เฮโมไลซิสในหลอดเลือด; intravascular hemolysis) หรือที่อื่น ๆ ในร่างกายมนุษย์ (นอกหลอดเลือด; extravascular) โดยทั่วไปพบเกิดในม้าม แต่ในความเป็นจริงสามารถเกิดในอวัยวะอื่น ๆ ในระบบ reticuloendothelial system หรืออาจเกิดในลักษณะเชิงกล (mechanically) (ลิ้นพรอสเทติกได้รับการกระทบกระเทือน; prosthetic valve damage) ภาวะเลือดจางชนิดเฮโมไลติกคิดเป็น 5% ของภาวะเลือดจากทั้งหมดที่พบ ผลที่ตามมาจากภาวะเลือดจางแบบเฮโมไลติกมีหลายประการ ตั้งแต่อาการทั่วไปจนถึงอาการที่เป็นอันตรายแก่ชีวิต การจัดแบ่งโดยทั่วไปของภาวะเลือดจางแบบเฮโมไลติกนั้นแบ่งออกเป็นภายใน (intrinsic) หรือภายนอก (extrinsic) การรักษานั้นแตกต่างกันไป ขึ้นอยู่กับอาการและเหตุของโรค
อาการของภาวะเลือดจางแบบเฮโมไลติกนั้นเหมือนกับอาการของภาวะเลือดจางรูปแบบอื่น ๆ (อ่อนเพลีย, อาการหายใจลำบาก) แต่นอกจากนี้ การสลายตัวของเซลล์เม็ดเลือดแดงยังนำไปสู่ดีซ่าน และเพิ่มโอกาสเสี่ยงต่อการเกิดภาวะแทรกซ้อนในระยะยาว เช่น นิ่วในถุงน้ำดี และ ภาวะความดันหลอดเลือดปอดสูง 
อาการ.
อาการของภาวะเลือดจางแบบเฮโมไลติกนั้นเหมือนกับอาการทั่วไปของภาวะเลือดจาง เช่น อ่อนเพลีย, ตัวซีด, หายใจลำบาก และ หัวใจเต้นเร็วผิดปกติ ในเด็กเล็กอาจพบ ปัญหาการเจริญเติบโต (failure to thrive) ได้ในภาวะเลือดจางชนิดใด ๆ นอกจากนี้ อาการที่เกี่ยวข้องกับเฮโมไลซิสอาจพบได้ เช่น หนาวสั่น, ดีซ่าน, ปัสสาวะสีเข้ม และม้ามโต ประวัติทางการแพทย์ในบางมุมอาจนำไปสู่เหตุของการเกิดเฮโมไลซิสได้ เช่น ยา, โรคออโตอิมมูน (autoimmune disorders), ปฏิกิริยาเนื่องด้วยการถ่ายเลือด (blood transfusion), การมีลิ้นหัวใจเทียม เป็นต้น
เฮโมไลซิสเรื้อรัง (Chronic hemolysis) ทำให้เกิดการเพิ่มขึ้นของการขับบิลลิรูบินออกไปยังทางเดินน้ำดี ซึ่งอาจนำไปสู่การเกิดนิ่วในถุงน้ำดี การปล่อยเฮโมโกลบินอิสระอย่างต่อเนื่อง (continuous release of free hemoglobin) เกี่ยวพันกับการเกิดภาวะความดันหลอดเลือดปอดสูง (pulmonary hypertension; PH) ซึ่งภาวะนี้อาจนำไปสู่การวูบ (fainting), เจ็ลหน้าอก (chest pain) และอาการหอบแบบก้าวหน้า (progressive breathlessness) ภาวะความดันหลอดเลือดปอดสูง (pulmonary hypertension; PH) ในที่สุดจะนำไปสู่หัวใจห้องล่างขวาหัวใจล้มเหลว (right ventricular heart failure) ซึ่งมีอาการคือการบวมส่วนปลาย และอาการท้องมาน (ascites)
เจฟฟ์ เฮนดริก

เจฟเฟรย์ แพทริก เฮนดริก (เกิดวันที่ 31 มกราคม ค.ศ. 1992) เป็นนักฟุตบอลไอริชผู้เล่นในตำแหน่งกองกลางให้กับเรดิง และทีมชาติสาธารณรัฐไอร์แลนด์
ในช่วงแรก เฮนดริกเล่นฟุตบอลให้กับทีมเยาวชนของเซนต์เควินบอยส์ในดับลิน ต่อมาเขาไปทดสอบฝีเท้ากับหลายสโมสรในอังกฤษแต่ไม่ผ่าน จนกระทั่งได้เข้าร่วมทีมเยาวชนของดาร์บีเคาน์ตีใน ค.ศ. 2008 ต่อมาเขาได้ลงเล่นระดับอาชีพครั้งแรกในเดือนเมษายน ค.ศ. 2011 หลังจากที่ทำผลงานอันน่าประทับใจให้กับทีมสำรอง จนทำให้ผู้จัดการทีมอย่าง นิเกล คลัก ดึงตัวเขาขึ้นมาเล่นในทีมชุดใหญ่ เฮนดริกกลายเป็นผู้เล่นตัวหลักที่ได้ลงตัวจริงบ่อยครั้ง และได้ลงเล่นในนัดชิงชนะเลิศของการเพลย์ออฟในแชมเปียนชิปในปี 2014 ซึ่งสุดท้ายแล้ว ดาร์บีพลาดการเลื่อนชั้นหลังจากที่พ่ายแพ้ต่อควีนส์พาร์กเรนเจอส์ 1–0 เฮนดริกได้ลงเล่นให้กับดาร์บีทั้งหมด 214 นัดตลอดระยะเวลา 7 ฤดูกาล ก่อนที่จะย้ายไปสโมสรที่เพิ่งเลื่อนชั้นเข้ามาในพรีเมียร์ลีกอย่างเบิร์นลีย์ในเดือนสิงหาคม ค.ศ. 2016 โดยเขาเซ็นสัญญา 3 ปี
เฮนดริกลงเล่นให้กับทีมชาติสาธารณรัฐไอร์แลนด์ชุดเยาวชนหลายรุ่นอายุ ก่อนที่จะได้ลงเล่นให้กับทีมชาติชุดใหญ่ครั้งแรกใน ค.ศ. 2013 เขาได้ลงเล่นให้กับทีมชาติกว่า 50 นัด และเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2016
 "ณ วันที่ 18 พฤศจิกายน 2019"
 "ณ วันที่ 18 พฤศจิกายน 2019"
เกียรติประวัติ.
ดาร์บีเคาน์ตี
รางวัลส่วนตัว
แคว้นลาอาเรากานิอา

ลาอาเรากานิอา  เป็นหนึ่งในสิบหกแคว้นของประเทศชิลี ประกอบด้วยสองจังหวัดคือจังหวัดมาเยโกทางทิศเหนือและจังหวัดเกาตินทางทิศใต้ เมืองหลักและเมืองที่ใหญ่ที่สุดของแคว้นคือเตมูโก ส่วนเมืองสำคัญอื่นคืออังโกลและบิยาร์ริกา
แคว้นลาอาเรากานิอาก่อตั้งใน ค.ศ. 1974 ในคริสต์ศตวรรษที่ 21 ถือเป็นแคว้นที่ยากจนที่สุดของชิลี โดยมีค่าผลิตภัณฑ์มวลรวมในประเทศต่อหัวต่ำที่สุด ประชากรราว 1 ใน 3 ของแคว้นมีเชื้อสายมาปูเช มีสัดส่วนมากกว่าแคว้นใดในประเทศ
ประเทศกาบูเวร์ดีในโอลิมปิกเยาวชนฤดูร้อน 2018

ประเทศกาบูเวร์ดี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติกาบูเวร์ดีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศกาบูเวร์ดีไม่ได้รับเหรียญรางวัลใด ๆ
ภาวะกรดเกิน

ภาวะกรดเกิน, ภาวะกระเดียดกรด หรือ ภาวะร่างกายเป็นกรด  เป็นกระบวนการที่ก่อให้เกิดความเป็นกรดเพิ่มขึ้นในเลือดและเนื้อเยื่อร่างกาย กล่าวคือเป็นการเพิ่มขึ้นของความเข้มข้นของไฮโดรเจนไอออน หากไม่ได้มีการระบุรายละเอียดเพิ่มเติม โดยทั่วไปมักใช้หมายถึงความเป็นกรดในพลาสมาเลือด
คำว่า ภาวะกรดเลือดเป็นกรด หรือ เอซิเดเมีย ("acidemia") ใช้อธิบายถึงสภาวะที่ซึ่งค่า pH ของเลือดต่ำ ในขณะที่เอซิดอซิส (acidosis) ใช้อธิบายกระบวนการซึ่งนำไปสู่สภาวะดังกล่าว อย่างไรก็ตามทั้งสองคำอาจใช้เปลี่ยนกันได้ใบางครั้ง เอซิเดเมียนั้นเกิดขึ้นเมื่อค่า pH ในหลอดเลือดแดง (arterial pH) ต่ำกว่า 7.35 (ยกเว้นกรณีในทารกในครรภ์; fetus) ในขณะที่อาการคู่ตรงข้าม อัลคาเลเมีย (alkalemia) เกิดขึ้นที่ค่า pH สูงกว่า 7.45 ในการประเมินผู้ป่วยนั้นต้องมีการวิเคราะห์ค่า Arterial blood gas และการทดสอบอื่น ๆ
อัตราเมแทบอลิซึมในเซลล์ (rate of cellular metabolic activity) ทั้งส่งผลและได้รับผลกระทบในเวลาเดียวกันจากค่า pH ของของเหลวในร่างกาย ในสัตว์เลี้ยงลูกด้วยนม ค่า pH ปกติอยู่ที่ 7.35 ถึง 7.50 ขึ้นอยู่กับสายพันธุ์ และจำกัดอยู่ที่ไม่เกินระหว่าง 6.8 ถึง 7.8 ในการดำรงชีพได้ การเปลี่ยนแปลงในค่า pH ของเลือดในหลอดเลือดแดง (ซึ่งก็ตามด้วยของเหลวนอกเซลล์) ที่เกินจากช่วงที่กำหนดนี้อาจส่งผลให้เซลล์ไดรับอันตรายแบบกู้กลับไม่ได้ (irreversible cell damage)
ภาวะกรดเกินเมแทบอลิก.
ภาวะกรดเกินเมแทบอลิก  อาขส่งผลให้ทั้งเกิดการผลิตกรดเมแทบอลิก (เช่นกรดแลกติก) สูงขึ้น หรือรบกวนความสามารถในการขับออกผ่านทางไต เช่น ภาวะกรดเกินในท่อไต (renal tubular acidosis) หรือภาวะกรดเกินของไตวาย ซึ่งเกี่ยวข้องกับการสะสมของยูเรีนและครีทินีน (creatinine) การเพิ่มขึ้นของการผลิตกรดอื่น ๆ อาจก่อให้เกิดภาวะกรดเกินเมแทบอลิกเช่นกัน เช่น ภาวะกรดเกินกรดแลคติก 
ภาวะกรดเกินจากการหายใจ.
ภาวะกรดเกินจากการหายใจ (respiratory acidosis) เกิดจากการสะสมของคาร์บอนไดออกไซด์ในเลือด (ภาวะไฮปอร์แคปเนีย; hypercapnia) จากภาวะหายใจขาด (hypoventilation) ซึ่งส่วนใหญ่มักเกิดจากปัญหาของปอด อย่างไรก็ตาม ทั้งยา (โดยเฉพาะ ยาสลบและยากล่อมประสาท), การบาดเจ็บที่ศีรษะ และเนื้องอกในสมอง ล้วนก่อให้เกิดเอซิเดเมียชนิดนี้ได้ทั้งนั้น